Raimundas Palaitis

Raimundas Palaitis (g. 1957 m. spalio 23 d. Palangoje) – verslininkas, Lietuvos ir Palangos miesto politikas, buvęs LR vidaus reikalų ministras.

 Biografija 
Pirmus penkis gyvenimo metus augo Kartenoje, kur abu tėvai mokytojavo pagal paskyrimus. 1975 m. baigė Palangos vidurinę mokyklą. 1975–1980 m. studijavo Vilniaus universiteto Matematikos ir informatikos fakultete, įgijo matematiko specialybę. Universitete domėjosi baidarių irklavimu, sportiniu bridžu ir diskotekomis. 1978 m. vedė buvusią klasės draugę, tuometinę studentę, palangiškę Adelę.

1980–1989 m. dirbo Kauno kardiologijos instituto Palangos filiale kompiuterių programuotoju. Dirbdamas baigė matematinės kibernetikos aspirantūros studijas Matematikos kibernetikos institute. 1989–1992 m. dirbo Palangos ryšių mazge, savivaldybėje. Užsiėmė privačiu verslu – kūrė programinę įrangą kompiuteriams, vėliau persiorientavo į finansinę veiklą – prekybą akcijomis, investicijas. 1995 m. savo finansinio tarpininkavimo firmą perkėlė į Klaipėdą. 1997–2000 m. paties įsteigtos UAB „Klaipėdos vertybiniai popieriai“ direktorius. Nuo 2000 m. balandžio 13 d. iki lapkričio 2 d. Palangos savivaldybės meras.

Nuo 2004 m. našlys. Nuo 2006 m. vedęs, žmona Vilija. Duktė Barbora, sūnūs Povilas ir Antanas.http://www.vrk.lt/rinkimai/416_lt/Kandidatai/Kandidatas69725/Kandidato69725Anketa.html 

 Politinė veikla 
Nuo 1994 m. Lietuvos liberalų sąjungos, nuo 2003 m. Liberalų ir centro sąjungos Palangos skyriaus narys. 1995–1997 m., 1997–2000 m. ir 2007 m. (mandato atsisakė) Palangos savivaldybės tarybos narys. 2000–2004 m. ir 2004–2008 m. LR Seimo narys.2004–2008 m. kadencijos Seimo narys 2000–2004 m. Biudžeto ir finansų komiteto pirmininko pavaduotojas ir Seimo liberalų-centro frakcijos seniūno pavaduotojas. Nuo 2005 m. Jūrinių ir žuvininkystės reikalų komisijos pirmininko pavaduotojas, LiCS frakcijos seniūno pavaduotojas. 2008–2012 m. Andriaus Kubiliaus Vyriausybėje – LR vidaus reikalų ministras.Vidaus reikalų ministras R. Palaitis atsistatydina iš pareigų, 2012-03-19 Po išaiškėjusių ryšių su nusikalstamo pasaulio autoritetu A. Pukeliu–Šviniumi paliko postą.https://www.alfa.lt/straipsnis/15150339/taurages-pazibos-sviniaus-sunu-nuo-baudziamosios-atsakomybes-gelbsti-prokurorai Nuo 2012 m. gegužės mėn. LiCS atsakingasis sekretorius.http://www.lics.lt/Raimundas-Palaitis-757.html 

 Šaltiniai 

 Nuorodos 
 Asmeninis tinklalapis 

|-

Kategorija:Lietuvos vidaus reikalų ministrai
Kategorija:Seimo nariai
Kategorija:Palangos merai